Publicado por VicentP en 14:06 5 comentarios:\nNo, no he tornat a competir. Llàstima perquè és una de les curses que més m'agraden de les que he fet fins ara. És "dura i técnica de collons", però enguany no tocava.\nPerò els organitzadors de la cursa, em van demanar si els podia revisar la marcació de la segona part, per a que no passara com l'any passat, quan algú va canviar i va llevar cintes, i molts corredors, entre ells jo, vam tindre problemes per a seguir el camí correcte.\nAixí que vaig acoplar el meu entreno al circuit, fent la revisió des de La Pobla fins a meta. I quan vaig acabar, com que em tocava una tirada de 5 hores, vaig continuar rodant, des de Borriol fins a La Bassa de Les Oronetes, baixant per acabar l'entreno per l'asfalt fins la carretera de Moró, on van vindre a replegar-me Mireia i Jordi.\nVan ser 5 hores d'entreno solitari. Feia molt de temps que a peu no feia un entreno tan llarg tot sol. Però la veritat és que vaig disfrutar molt. Al meu ritme, pensant en les meus coses, relaxat. Ara apretes un pelet pujant. Tornes a la calma. Una baixadeta un poc més fort per a traure l'adrenalina i provar el turmell. Et pares a admirar el paissatge, només escoltant la natura,el cor i la respiració.........et sents part de la natura. Pareix que m'haja poció Panoràmix, jejejejeje.\nPreparant una ultra, aquest tipus d'entrenos són necessaris. Són motivadors, almenys per a mi.\nTornant al circuit de la cursa, els canvis que han fet al tram que vaig fer jo, encara el milloren, sobretot el tram que va des de La Pobla fins al Coll de la Mola, ara tot senda molt xula i molt tancada de vegetació.\nI parlant de la cursa, quina passada el rècord de Miguel Caballero. Mare meua, li va llevar 5 minuts a l'anterior rècord. ¡¡ No hi ha que córrer ni rés !!\nEn quant a la meua setmana d'entrenos, continuen les bones sensacions i el coneixement. Esperem que aguanten fins la CSP.\nI aquestos són els numerets de la setmana:\n16h43'14" hores d'entreno ; 101,13 km. a peu ; 121,53 km. amb bici ; 4.759 mD+.\nPublicado por VicentP en 23:31 No hay comentarios:\nSETMANA D'EUFÒRIA I DE CONEIXEMENT\nSisena setmana d'entrenos per a la CSP finiquitada.\nHa segut una setmana molt satisfactòria, en la que continuen els entrenos amb bones sensacions i amb una bona recuperació després de la cursa feta el cap de setmana anterior.\nFer un podi, sempre dóna satisfacció. I si no en fas quasi mai, com jo (jejejeje), encara en dóna més. I eixa satisfacció et porta a sentir-te eufòric. Però aquesta setmana, lluny de deixar-me portar per eixa eufòria, he entrenat amb molt de coneixement i fent ús del sentit comú.\nPrimerament, eixe sentit comú em transmet que encara no puc dir "ja no estic lessionat del turmell". Ni vull ni puc cantar victòria.\nTambé em transmet que encara que a Xerta van eixir les coses bé, jo no he fet mai cap cursa tan llarga com la CSP, i que per tant, tinc molt a aprendre i molta experiència que agafar. Hi ha que xafar a terra, saber on estem i fins on podem arribar.\nUn sentit comú que aquesta setmana m'ha fet alçar el peu els dies de qualitat, per a afavorir una correcta recuperació.\nI un sentit comú que em deia, que encara que em venia molt, molt, molt de gust, no havia de fer tot el Training Camp de la CSP-115 que ha tingut lloc aquest cap de setmana. Després d'haver fet una cursa de 70 km. la setmana anterior, aquest cap de setmana, ni el míster ni jo veiem gens convenient el fer-ne 70 més, encara que foren repartits en 2 jornades.\nPerò bé, ha estat un cap de setmana molt bo. El dissabte un dels entrenos que més m'agrada, combinant l'entreno a peu i amb la bici de carretera, llarg, tranquil i solitari. I el diumenge assistència a la segona jornada del Training Camp, fent l'últim tram de la CSP (Vistabella-Xodos-Sant Joan) i compartint entreno amb els cracks (Miguel Heras, Nerea Martínez, Remi,......) i amb companys i amics.\nLa gent del C.M Vistabella i C.M. At-Zenet (Ruben, Eladi, Alberto, Odi, ........) s'ho han currat de valent, estant tot el cap de setmana involucrats 100% en l'organització d'aquest event. Un 10 per a tots ells.\nLa setmana ha donat per fer aquestos entrenos:\n15h58'14" hores ; 70,8 km. running + 169,71 km. de bici ; 4.528 mD+\nPublicado por VicentP en 11:18 No hay comentarios:\nI A LA QUINTA, COMPETICIÓ\nBé, una més. I aquesta amb moltes satisfaccions. En queden 9 per al gran objectiu.\nAquesta ha segut una setmana de competició, en la que he participat en el II Trail de Les Fonts, de la que he fet una crònica al blog del meu equip, el C.M. GR-33 TOTTRAIL . Així que no cal tornar a contar com va anar la cursa, sino vos aburriré a tots amb les meues batalletes, jejeje.\nBona setmana d'entrenos, en la que continuen les bones sensacions i en la que competisc baixant un poc el volum, però mantenint 2 dies de qualitat.\nNi en el millor dels meus somnis, pensava en estar al pòdium. Però a les curses llargues, hi ha massa factors que ens poden influir. I els que anàven per davant de mi, per unes coses o altres es van anar descartant, i al final, sense buscar-ho vaig estar ahí.\nAra bé, el millor premi és que el meu turmell pareix que es vullga curar ja del tot. Encara no cante victòria, però ara ja fa prou dies que el note com l'altre. I el dissabte per exemple, ni vaig tindre molèsties corrent, ni tampoc s'ha ressentit després.\nFent i fent, vaig arrastrant aquesta lessió des de setembre del 2010. O siga, que algo ja ha plogut (encara que últimament no massa). Només Mireia, Ramón i Luis saben la paciència que estic tenint, i lo que costa no decaure i intentar mantindre sempre una bona motivació.\nLa temporada passada vaig anar fent, i per no parar vaig anar tenint continues recaigudes, fins que a Zegama, que tenia que ser un dia molt especial, el turmell va dir prou. Des de llavors, en l'entreno ha primat per damunt de la resta de coses la recuperació. I ara pareix que ja es veu la llum. ¡¡ Ojalà !!\nPareix que estem en el bon camí !!!\nEls numerets de la setmana passada són:\n13h25'57" hores d'entreno ; 93,95 km. de running + 65,02 km. de bici ; 4.160 mD+.\nI LA QUARTA, DE MOMENT LA MÉS LLARGA\nQuarta setmana d'entrenos per a la CSP al sac. I en falten 10.\nHa segut una bona setmana, en la que diversos dies he tingut bones sensacions. Pareix que el treball comença a aflorar i que el cos vaja posant-se en forma.\nHa segut una setmana on he passat de les 16 hores d'entrenos, fent algo més de la meitat de treball el cap de setmana, culminant aquesta amb un rodatge el diumenge dels que fan afició. Una ruta de "5 estrelles" (Uiii !!, que li acabe de fer publicitat a una marca de la meua competència, jejeje) amb bons amics, que va donar per a molt. Sobretot per a xarrar i xarrar de moltes coses. En el meu grupet anàvem l'ultracapità Lucas, Paco, Diego i jo. I en un altre grupet, Eva, Luis i Javi.\nLa ruta comença a Xodos, i per el Marinet i La Banyadera, vam pujar al Pic Penyagolosa. Una vegada ací, vam baixar per la canal ampla (direcció al Cantal de Micalet), on vam veure una vintena de cabres, per a seguidament pujar per la canal de la cadena. Ací la natura ens va regalar una d'eixes coses que no tenen preu.\nLa canal de la cadena, comença amb una trepada prou vertical d'uns 8 ó 10 metres. Jo anava el primer, i quan ja estava acabant la trepada, per a fer cap a un balconet (no sé si es diu així en argot escalador, jejeje), vam començar a sentir soroll de pedres caient. Quan vaig alçar el cap, vaig veure 2 cabres que em van passar a dos pams dels morros. ¡¡ Quin susto !! Però lo flipant de la jugada, va ser veure lo que van fer els animales. En tan sols 2 bots, van baixar un tallat completament vertical d'uns 10 ó 12 metres (i no exagere gens), i sense caure en cap moment. Mirant des d'on elles havien botat, pareixia impossible. Ojalà ho haguèssim pogut gravar. I ojalà nosaltres poguéssim fer coses així.\nBé, des d'ací vam continuar pujant una altra vegada fins al Pic. I vam tornar a baixar una altra vegada per la canal ampla. I ja baix, vam agafar una senda molt xula, que va just per baix dels tallats del Pic. Per aquesta senda vam fer cap a la pedrera del Portellàs. Vam enfilar aquesta pedrera cap amunt, per a trencar al final de la mateixa cap a l'esquerra, buscant en tot moment anar lo més prop possible de l'arista, i per ací vam fer cap per tercera vegada al Pic.\nAl cim, els vam tirar una foto a uns senderistes, ens en van tirar ells una a nosaltres, un traguet d'aigua i un mosset de barreta, i cap avall. Lucas es va posar el primer i va imposar un ritme de baixada prou fort. ¡¡ Mira que feia temps, que per la lessió de turmell, no baixava així de ràpid !! Vaig disfurtar molt en aquest tram, i vaig tornar a sentir sensacions que feia molt que no sentia.\nUna vegada baix, vam continuar a bon ritmet (la baixada ens havia encés un poc) fins a la Banyadera i direcció al Pla de la Creu, desviant-nos per una pista que hi ha a ma dreta, que baixa al Mas de Vela. Una vegada al mas, vam agafar la senda que va per l'esquerra del barranc, direcció cap a Xodos. I quan vam aplegar al depòsit d'aigua, vam agafar una senda a ma esquerra, per a pujar per segona vegada al Marinet. Aquesta senda, és prou més canyera que la del GR-33 (fem propaganda del meu equip).\nVam fer cap un altra vegada al Pla de la Creu, i d'ací vam anar a buscar la baixada per on la CSP arribarà a Xodos. Aquesta baixada no té desperdici. És una d'eixes baixades tècniques i pedregoses, on has d'anar sempre pendent d'on poses els peus.\nJa a Xodos, passades les 12 del migidia i sense temps ja d'esmorçar, ens vam canviar, vam comentar un poc la jugada del dia i cadascú (i en la panxa buida) cap a casa.\nPer cert, la ruta, seguint nomenclatura ultra, queda batejada com la 3P2M, per lo de les 3 pujades al Pic més les 2 al Marinet.\nLa setmana la vaig acabar en:\n16h35'54" hores entrenades ; 77,54 km. de running + 160,92 km. de bici ; 4.970 mD+\nAlgo més de lo que tenia planejat, però amb la sensació de ser feina ben feta i assimilada.\nI el pròxim dissabte, toca una cursa de 70 km. i 4000 mD+, però com a entreno i a ritme "light". Serà una cursa per a anar veient com respon el cos a un volum ja important d'hores seguides, vore sensacions, provar material, ...... En fi, espere poder "disfrutar". La cursa és a Xerta (Tarragona), i és la segona etapa dels II Ultra Trail Les Font, cursa que vaig córrer l'any passat.\nEspere poder contar coses bones.\nPublicado por VicentP en 23:44 No hay comentarios:\nI UNA MÉS A LA SACA\nI ja tenim la tercera "ultrasetmana" a la saca. En falten 11 per a l'objectiu. Fent i fent, quan ens hagem donat compte, tenim ja la CSP al damunt.\nHem passat d'unes setmanes de fred intens, a un oratge primaveral. En algo més de calor del compte. El diumenge per exemple, ben bé es podia eixir a les 8 del matí a rodar amb pantalons curts i mànega curta. Algo tampoc massa normal per a ser encara febrer. Però la veritat és que preferisc açò, que el fred que he passat alguns dies.\nEl diumenge, vaig estrenar material ultra. Em faltava una motxila i ja la tinc. És la Salomon Skin Pro 10+3.\nI com que també es punt d'anar renovant i provant sabatilles, aquesta setmana he estrenat les Lafuma SkyRace 2. No és massa aconsellable estrenar-les de la manera que ho he fet, però això diu molt a favor d'elles. Me les vaig posar per primera vegada el dimarts passat, en un entreno de 1h30' i rodant una bona estona a ritme ràpid. I el diumenge, que era el segon dia que les gastava, els vaig fer algo més de 3 hores. La primera sensació diu molt d'unes sabatilles. I en aquestes he tingut la sensació de que no fa falta "domar-les", que ja ho estan.\nJa faré una valoració més completa d'aquest material provat.\nEls números d'aquesta setmana han segut:\n13h48'45" hores entrenades ; 80,35 km. de running + 114,48 km. de bici ; 3.645 mD+.\nPublicado por VicentP en 10:29 No hay comentarios:


Roba personalitzada per a gimnasos i fitness sublimada | InverseTeams\nRoba personalitzada per a gimnasos i fitness sublimada\nINVERSE llança la seva nova gamma Work Out de roba personalitzada per a fitness i gimnasos, fabricada amb teixits tècnics d'alta qualitat que afavoreixen la màxima transpiració.\nLa nova gamma Work Out de Inverse de roba per a gimnasos i fitness es personalitza mitjançant la innovadora tecnologia de la sublimació. Aquesta tècnica garanteix que qualsevol disseny es pugui aplicar a la roba a diferència de la tradicional serigrafia.\nCada vegada hi ha més gimnasos i instal·lacions esportives on es poden practicar les diferents disciplines que existeixen del fitness. I cada vegada més, els gimnasos -públics o privats- s'estan convertint en l'epicentre de les relacions socials de les persones que participen en les seves activitats; aquest fet propicia la participació dels socis en activitats esportives d'alta participació popular i necessiten que se'ls visualitzi, i evidentment, són molts els gimnasos que necessiten per màrqueting i imatge corporativa i per oferir un servei de qualitat, el poder oferir una roba tècnica adequada per a les pràctiques de fitness que es realitzen en les seves instal·lacions.\nInverse té una gran experiència des de 1969 en la fabricació de roba personalitzada en molts àmbits esportius. El seu ampli coneixement i tecnologia en roba personalitzada de ciclisme, triatló, running, trail running, natació o atletisme, li permet llançar al mercat la nova gamma Work Out de roba personalitzada per a gimnasos i fitness, fabricada amb teixits tècnics i amb la innovadora tecnologia de la sublimació.\nEl procés de sublimació permet aplicar qualsevol tipus de disseny gràfic que el client desitgi, bé si ho aporti el client directament o bé si ho dissenya el potent departament de disseny de roba personalitzada de Inverse.\nL'àmplia gamma de roba personalitzada Work Out de roba personalitzada per a gimnasos i fitness està dissenyada per a la pràctica de les disciplines més clàssiques o noves del fitness: Core Training (també anomenat el Cxworx), Bosu, Fit-Ball, Body Jam, TRX, CrossFit, Lift-training (també anomenat Body Pump), Jukari (creat pel Cirque du Soleil), Aula d'Jum, Thumbling (també anomenat Power Jump), Entrenament funcional, Aerobox, TaeBo, Kickboxing, Body Vive, Zumba, Sh' Bam, Body Combat, Spinning (també anomenat ciclisme estacionari, RPM o Indoor cycling), Stretching, Step (Body Step), Pilates, Aerobics, Ioga i Fitball o Pilota d'exercicis.\nDe fet són nombrosos els esportistes de rellevància o ambaixadors esportius de Inverse que han utilitzat per exemple la roba de running de Inverse com roba per entrenar al gimnàs com a complement de la seva activitat esportiva. Aquesta realitat ha permès a Inverse a dissenyar una roba específica de roba personalitzada per al fitness gràcies a les observacions tècniques aportades per esportistes d'elit.\nInverse pot confeccionar roba personalitzada de fitness per a petits i grans gimnasos. La quantitat mínima per sol·licitar un pressupost de roba personalitzada de fitness és de 10 unitats, podent ser només la personalització de la part superior o inferior de l'equipació.\nEl disseny gràfic de l'equipació pot ser aportat pel client o pot ser dissenyat pel potent departament de disseny de Inverse, aplicant els logotips, colors, imatges o il·lustracions gràfiques que el client aporti per a la personalització. Així mateix, Inverse ofereix a través del seu web, l'eina Custom Design a on s'ofereixen centenars de propostes de disseny per als clients que necessitin idees per al disseny de les seves equipacions.\nEl patronatge de la roba personalitzada de fitness d'Inverse utilitza teixits tècnics que asseguren una total expulsió de la suor o de qualsevol humitat, mantenint en tot moment la pell dels esportistes ben seca i fresca. Tot això garanteix el màxim confort als esportistes. Però aquí no acaba la diferència amb la roba utilitzada tradicionalment en gimnasos amb la roba personalitzada de fitness d'Inverse: els teixits utilitzats per Inverse tenen també propietats anti-bacterianes i un tacte molt suau que fa que sigui molt agradable el seu contacte amb la pell del cos.\nEls patronatges de totes les peces de roba personalitzada de fitness d'Inverse estan dissenyats per dotar de la màxima lleugeresa i una àmplia llibertat de moviments en les disciplines de fitness. Aquesta és l'àmplia gamma Work Out de roba personalitzada per a gimnasos i fitness d'Inverse:\nSamarreta màniga curta gimnàs Fitness personalitzada\nSamarreta màniga llarga gimnàs Fitness personalitzada\nSamarreta tirants gimnàs Fitness home personalitzada\nSamarreta tirants gimnàs Fitness dona personalitzada\nTop Fitness dona personalitzat\nCulotte Fitness dona personalitzat\nCulotte ciclista Spinning personalitzat\nI com a complement, Inverse també ofereix la següent roba personalitzada:\nPantalons xandall personalitzat\nEls terminis de lliurament són de 4 setmanes, un cop aprovat el disseny i confirmada la comanda. Si vols un pressupost, pots contactar amb nosaltres a través de inverse@inverseteams.com o del telèfon +34 93 579 50 21. També pots sol·licitar un pressupost on-line a través del nostre web www.inverseteams.com. Inverse disposa així mateix d'una àmplia xarxa nacional i internacional d'agents comercials i distribuïdors.


Excusatio petita - Levante-EMV\nDimarts va tindre lloc la constitució del Consell de Participació Ciutadana de la nostra ciutat, un òrgan al servei dels veïns, que aglutina tot el moviment veïnal de Castelló per tal d´influir de la manera més directa en la política municipal\nvicent sales 08.10.2015 | 12:35\nDimarts va tindre lloc la constitució del Consell de Participació Ciutadana de la nostra ciutat, un òrgan al servei dels veïns, que aglutina tot el moviment veïnal de Castelló per tal d´influir de la manera més directa en la política municipal. El que hauríem d´esperar d´una sessió de tal importància és precisament una relació fluida, una afinitat dels representants públics amb els veïns o, si més no, una cordialitat que evidenciara l´aposta per la convivència que ha de suposar un òrgan d´estes característiques. Res més lluny de la realitat. Em comentava el dimarts per la nit una veterana membre del moviment veïnal, que en 24 anys, mai havia viscut una situació tan estrambòtica, mai s´havia donat una situació tan incòmoda i molesta, tan ofensiva, tan fora de lloc.\nTot va començar al plenari del 10 de setembre, quan el Partit Popular va demanar al govern municipal que reculés en el seu intent de modificar les bases de subvencions en l´últim minut, sense haver parlat prèviament amb les associacions veïnals de la ciutat. Amb nocturnitat i de manera absolutament unilateral, sense cap diàleg amb les associacions, el bipartit havia canviat les regles del joc i no havia estat capaç d´informar els afectats. Després de reconèixer ells mateixos que havien fallat en la comunicació amb els veïns, el vicealcalde Enric Nomdedéu, incapaç d´entonar el mea culpa i corregir l´error, va intentar llançar una columna de fum com a contraatac, acusant de frau, en paraules textuals, a 16 associacions de la ciutat.\nDes d´aquell dia fins el dia de hui, la relació del PSPV i Compromís amb les associacions de la ciutat ha sigut tensa. Les entitats veïnals, comprensiblement molestes amb l´equip de govern, han exigit que al bipartit explicacions, és a dir, que es fera públic el nom de les entitats a les que el bipartit acusa d´haver estat doblement subvencionades. L´argument era lògic: no pot caure l´ombra de la sospita sobre totes les associacions, que treballen de forma desinteressada, traient temps del seu treball, del seu oci i de la seua família, i que ho fan pels seus barris amb tanta dedicació per fer de la nostra, una ciutat cohesionada, viva, desperta, orgullosa de cada pam de Castelló.\nEl bipartit es trobava en un fangal, incapaç, per arrogància, de rectificar i demanar perdó, i a l´hora incapaç, per covardia, de presentar proves. Però la pressió dels veïns i també dels grups polítics va arribar fins a tal punt que ahir mateix, aprofitant la constitució del Consell de Participació Ciutadana, el vicealcalde de la ciutat es va vore obligat a donar els noms d´aquelles associacions veïnals a les que havia acusat de frau, davant la sorpresa de moltes d´elles, que defensen haver actuat sempre amb bona fe, si més no, ni tan sols havien sol·licitat una subvenció per duplicat.\nEl fiasco del bipartit és total.\nS´han enfrontat a tot el moviment veïnal de la ciutat per l´actitud imprudent i temerària d´un vicealcalde que sense encomanar-se a la més mínima prudència que és exigible a un bon governant va preferir llançar ombres de sospita contra tot el que es movia.\nJa és hora de que l´alcaldessa Amparo Marco, si és que hi ha algú al comandament de la nau de l´Ajuntament, prengue cartes en l´assumpte i intente recomposar el diàleg i el consens tan necessaris amb les associacions de veïns, que tant fan per que Castelló siga una ciutat participativa i pròxima.\nPotser les disculpes d´anit del vicealcalde siguen vàlides tot i que tardanes. El que no és de rebut és que llançar acusacions de frau sobre 16 associacions, que després eren 12 i al final semblaven ser 11 -en una situació kafkiana- siga la millor manera de gestionar amb guant de vellut la participació ciutadana. Hi és que hi ha mans que semblen peus.


Belén García, la primera catalana a l'"F1 femenina", compagina motor, salt en perxa i una enginyeria - Esport3 - TV3 i Catalunya Ràdio\nBelén García, la primera catalana a l'"F1 femenina", compagina motor, salt en perxa i una enginyeria\nLi agrada tot i no vol triar. Belén García, guanyadora aquest any del Campionat d'Espanya d'F4, es convertirà el 2020 en la primera pilota catalana que participa a les W Series, considerades la "Fórmula 1 femenina". Amb nomes 20 anys compagina el motor amb la seva altra passió, l'atletisme i els estudis. El salt amb perxa i l'enginyeria telemàtica rematen una agenda només apta per a persones superdotades\nJordi Bentanachs 30/12/2019 - 18.42 Actualitzat 30/12/2019 - 18.51\nCompaginar l'esport i els estudis al màxim nivell és un camí ple de dificultats. Encara més quan es practica no una sinó dues modalitats esportives. Belén García compagina des de petita l'atletisme i l'automobilisme. Cinquena de Catalunya en salt amb perxa, l'any que ve es convertirà en la primera catalana que participa a les W Series, considerades com la "Fórmula 1 femenina". Per acabar de complicar la seva agenda, fa segon d'Enginyeria Telemàtica.\n"Si t'agrada el que fas treus el temps, d'on no n'hi ha."\nLa Belén García es va introduir a l'atletisme quan tenia 6 anys. Va tocar totes les disciplines, però l'any 2017 es va concentrar en una: el salt amb perxa. Els resultats van ser immediats, va batre el rècord de salt de perxa del seu club de Granollers i va quedar cinquena al Campionat de Catalunya absolut de la modalitat.\nDel kàrting a les Women Series\nAmb 9 anys va pujar al seu primer kart i el 2015 va participar al Campionat d'Espanya de kàrting absolut. Aquest any s'ha estrenat per la porta gran a la Fórmula 4 guanyant el Campionat d'Espanya i el 2020 es convertirà en la primera pilot catalana que participa a les W Series, considerada com la "Fórmula 1 femenina".\n"Per tema d'estadística som moltes menys dones a l'elit i amb aquesta iniciativa s'està buscant que n'hi hagi més."\nLes W Series són un campionat femení amb monoplaces de Fórmula 3 que actua com a impuls i aparador d'esportistes que no tenen els mitjans necessaris o necessiten visibilitat per demostrar les seves condicions. Tots els vehicles són iguals i a cada gran premi canvia l'equip de tècnics que envolta el pilot perquè tothom competeixi en igualtat de condicions.\nEl somni, l'F1\nBelén García somia, però amb els peus a terra. Reconeix que l'F1 és a l'horitzó, però és conscient que només obre la porta a una vintena de pilots. Ara mateix tot homes, en un futur ja es veurà.\nBelén García, la primera catalana a l'F1 femenina compagina motor, salt en pèrtiga i una enginyeria


descobrintserradelobac: descobrir una serra a la nostra terra\ndescobrir una serra a la nostra terra\nDiumenge 3 de gener del 2010\nCom altres vegades, hem passejat per la serra de l'Obac durant 5 hores i hem fet nomes una petita part dels camins i els indrets amagats d'aquesta serra. La gent del Vallès la coneix , però estem convençuts que fora d'aquesta comarca ,la serra de l'Obac es una gran desconeguda.\nPer això hem decidit parlar-ne . I començar un diari intermitent de les nostres passejades on intentar transmetre les petites emocions de les descobertes, descriure els canvis del paisatge a mida que roden les estacions, els animalons que hi trobem i la bellesa plàcida i tranquil·la d'aquets paratges.\nHem començat la caminada a l'alzina del salari i hem pujat cap a la carena de la Castanyera. Avui, com cada any en aquesta època hem vist els pessebres que la gent construeix entre les pedres, sota d'una alzina, en un amagatall del bosc. N'hem contat 5 i els hem retratat. També hem vist un avenc ( de la coma d'en Vila) que mai no haviem vist ,al fons d'un barranc on hi havien restes de carboneres. D'alla hem pujat bosc a travers fins al pla de Serrallonga a tocar de Rocaprenys. Hem reculat carenejant cap a la coma d'en Vila, l'alzina del vent i el coll de Boix. Despres hem baixat per la nova pista fins al turó de l'Espluga, hem seguit cap a la font de la pola i el coll de tres creus . En tot el trajecte hem trobat un grup de caminadors i 2 escaladors penjats a les roques. Ningu més. Uns corbs negres i cridaires damunt de la Pola. I l'alzinar , descolgant-se pels barrancs i enfilant-se a les roques més accessibles. A algunes fondalades els roures, que son escassos , posaven una nota de color daurat.\nPublicat per m.r.rossell a 11:33\nun altre passejada per l'Obac\nuna serra estranya


Modificacions de la tija - Tubercle - Botànica agrícola i forestal\nindex > morfología corm > modificacions tija > tubercle\nCorrespon a una tija, normalment subterrània, que es presenta engruixida i rica en substàncies de reserva -principalment midó o inulina-. El tubercle mostra fulles esquamiformes - catàfil·les - a l'axil·la de les quals hi ha una o més gemmes que originaran els nous brots vegetatius. La presència de catàfil·les, o de les seves cicatrius, permet distingir un tubercle caulinar d'un tubercle radical.\nDe forma típica, el tubercle caulinar es forma per inflament de la part distal d'un rizoma subterrani. Els tubercles caulinars mostren una anatomia típica de tija, però amb un parènquima medular molt modificat on, juntament amb el parènquima cortical, s'acumulen les substàncies de reserva, el midó.\nEn la superficie del tubercle ja format, podem distingir petites berrugues o relleus que corresponen a les esquames desaparegudes durant la tuberització. De forma axilar a cada 'berruga' hi ha una gemma o 'ull' de la patata. que esdevindrá el nou brot o 'grill'\nPatatera (Solanum tuberosum),\n1: patata (c-cicatriu, es-estoló, l-lenticel·les,\ngt-gemma terminal, u-ull)\n2: patata grillada\nAltre tipus de tubercles són aquells que s'originen a partir de rizomes subterranis (ex., castanyola -Cyperus rotundus i xuflera -Cyperus esculentus-) o aquells altres formats a partir de l'extremitat tuberitzada d'una tija aèria (ex., la col-rave -Brassica oleracea var. Gongyloides) o bé subterrània (ex., la pataca -Helianthus tuberosus)\nPataca (Helianthus tuberosus)\nXuflera (Cyperus esculentus), amb rizomes originats a partir dels tubercles


El rumor que assenyala Jorge Javier com a possible concursant tapat de 'Supervivientes'\nJorge Javier podria ser el concursant tapat de 'Supervivientes'\nEl presentador està desaparegut públicament des de fa setmanes i això suscita rumors\nper María Merino 07/04/2021 17:16h\nPoc més de 24 hores són les que queden perquè comenci 'Supervivientes 2021'. Una edició que, abans de començar, ja és la més odiada i polèmica perquè la seva productora ha rebut un burofax d'Alfonso Merlos perquè no se li esmenti en el 'reality'. Un fet aquest molt difícil si tenim en compte que dues de les participants són les seves ex: Marta López i Alexia Rivas. No obstant això, en aquestes hores prèvies a l'inici del format, hi ha un rumor que està fent cremar les xarxes socials. I no és altre que Jorge Javier Vázquez podria ser el concursant 'tapat' del programa.\nLa bomba: un concursant inesperat?\nEls espectadors habituals del 'reality' estan molt enfadats amb Telecinco i amb la productora de 'Supervivientes', ja que el programa compta amb una llista de concursants sense cap atractiu ni interès. Aquest any, sembla, no hi ha cap famós 'estrella' que pugui convertir-se en el gran protagonista del programa, la qual cosa ha molestat enormement al públic que s'ha referit al càsting com a «ridícul» o «pèssim». Malgrat això, potser el format té guardat un 'as sota la màniga', el qual podria ser la possibilitat de comptar amb un participant inesperat.\nSorgeixen els rumors\nSón diverses les raons que han fet que comencin a sorgir els rumors sobre que Jorge Javier Vázquez podria ser concursant aquest any. La primera que ha despertat les enraonies és que aquest fa setmanes que està desaparegut de la televisió, ja que des que va presentar el primer lliurament de la sèrie-documental de Rocío Carrasco no s'ha tornat a saber res d'ell.\nEs creia que podria estar gaudint d'unes vacances abans que comenci el 'reality', però, cada vegada s'ha anat descartant més aquesta possibilitat, ja que també s'ha 'evaporat' de les xarxes socials. I, el segon motiu, que ha fet propiciar els rumors de la participació de Jorge, és que Lara Álvarez ha revelat en la presentació davant els mitjans del programa que «hi haurà una bomba només començar».\nDues raons més per creure en la participació de Vázquez\nDe la mateixa manera, no podem passar per alt dues altres situacions que han propiciat que creixin les enraonies. D'una banda, hi ha el fet que la revista 'Semana' ha filtrat que passaria pel 'reality' algú molt especial: «un home la projecció professional està molt associada al món del cor. Molt, potser més que ningú». Una informació que ha fet pensar en Jorge Javier Vázquez i és que, a la fi i all cap, està al capdavant de dos dels programes de cor més importants: 'Sálvame' i 'Sábado Deluxe'.\nD'altra banda, tampoc podem oblidar-nos del fet que la cadena ha emès una 'promo' molt singular de l'estrena de 'Supervivientes'. I és que en ella es destaca el retorn de Carlos Sobera com a presentador del 'reality' i, per això, hi ha qui ha vist en aquesta dada el fet que serà ell qui presenti la gala demà, dijous. I tot perquè Jorge Javier estarà a Hondures.\nPoques hores per sortir de dubtes\nDemà dijous, a les 22 hores, serà quan comenci la nova edició de 'Supervivientes' i, per tant, en aquest moment sortirem de dubtes sobre si el presentador serà concursant o no. Això sí, possiblement de ser cert, potser no es converteix en participant com a tal sinó que simplement es tiri de l'helicòpter i passi uns dies amb els veritables integrants del 'reality' aquest any.\nNo obstant això, mentre aquesta estrena arriba, les xarxes socials no deixen de comentar el possible fitxatge de Jorge Javier Vázquez i és que, com no podria ser d'altra manera, hi ha opinions de tota mena, com ho demostren aquests missatges:\n«Com sigui veritat, un altre programa que no veuré. No suporto la seva actitud prepotent. Li agrada fer mal a tothom».\n«Segur que Jorge Javier serà la bomba d'aquesta edició».\n«Es tirarà de l'helicòpter i tornarà per a la següent gala».\n«No en tenim prou amb la pandèmia, que ara també haurem de veure a Jorge Javier Vázquez en banyador?».\nAntonio David no només va gravar als seus caps: Diversos col·laboradors, en perill\nKiko Hernández ho explica tot: «Xavier Sardà em va obligar a dir p*ta a Sonia Arenas»\nSupervivientes Telecinco Mediaset Jorge Javier Vázquez


El duet format per Laura Cruells i Marçal Ayats\nPosted By: Albert Sallent juliol 30, 2017\nAquest divendres ha tingut lloc la tercera jornada del Festival del Molí de l’Esclop amb l’actuació de XY. Una seixantena de persones han pogut veure en directe els osonencs. El grup presentava el seu primer disc, Equilibri, editat a finals de 2015.\nXY és un duet format per una veu, Laura Cruells, i un violoncel, Marçal Ayats. La seva música recorda a les pintures d’estil clarobscur, la veu lluminosa de la Laura contrasta amb el so enfosquit del cello d’en Marçal, fins al punt de compenetrar-se perfectament. Durant el concert han interpretat cançons del seu primer disc, com Pell bruna, Tot passa o El mar i la barca, però també han fet algunes versions com Sometimes I’m happy de Sara Vaughgan.\nL’atmosfera íntima sumada a la seva música melancòlica han apropat el públic, encara més, a l’escenari, convertit aquesta aposta en la revelació del Festival del Molí de l’Esclop. Eren els menys coneguts dels quatre participants però han demostrat que tenen una proposta musical molt sòlida i acurada, i a més a més són a poc de treure nou disc. Caldrà seguir-los de prop.\nBe the first to comment on "XY en la intimitat"


El Blog dels Cargols: de setembre 2008\nEl primer de primera\nNo es tracta de cap adreça.\nAvui l'Eli i jo hem anat a fer una sessió matinal d'escalada a Banyadores. Ens hem dirigit al sector Amazonia on només hi havia dos "penjats" fumant i bebent abans de començar a escalar (hi ha coses que em continuen sorprenent de molts escaladors). Hem passat una mica d'ells (tampoc era fàcil tenir-hi una conversa) i hem començat a escalfar amb un 4rt L'Eudald i la Violant. A mi m'ha costat força l'entrada per ser un 4rt, mentre que l'Eli l'ha superat molt fàcil de segona. La sorpresa ha estat que quan baixa diu "i si el provo de primera?". Dit i fet, l'Eli ha fet el seu primer "de primera", i la veritat és que l'ha fet molt més fàcil que jo. Una via curta, però força tècnica pel grau que té.\nDesprés d'això hem anat a fer Amazonia (6a), i amb la mateixa reunió he fet de segon De la vespino (6a+), tot i que no ha estat una pujada gaire neta.\nPer acabar hem fet Julito Tocateclas (4b), de dificultat similar a l'anterior, on l'Eli ha tornat a demostrar com s'escala de primera. Potser sembla que fer de primer en un quart no és gaire, però qui ho ha fet sap de que parlo.\nDesprés d'això ja hem marxat cap a casa obrint-nos pas entre la massa de gent que hi havia al sector. Sembla que quan baixen una mica les temperatures la gent ens comportem com sargantanes...\nEscrit per Xavi a les 19:35 1 comentaris\nCategories Banyadores, escalada\nUn dia excitant d'estiu a la Molina\nEls qui no estiguin massa introduïts al món de la bicicleta, pensaran: "què hi ha d'excitant per fer a l'estiu a la Molina? Si fos hivern esquiariem, però a l'estiu?". Els qui coneixeu el món de la bicicleta i, concretament del freeride, només amb la paraula bikepark, ja sabreu de què parlo.\nDoncs bé, diumenge passat l'Ori, el Jaume, el Marçal i jo, vem agafar el cotxe i cap a la Molina! Allà ja sabíem el que ens esperava, ja que repetíem després de poc més d'una setmana. Baixades, curves, salts, wallrides,... tot el que es pot esperar d'un gran bikepark.\nTot i els imprevistos que vem tenir (Ori a veure si et canvies la bicicleta!), va ser un dels dies més productius. Personalment, va ser el dia que vaig aprendre a fer wallrides (anar per la paret) i de dretes (mai m'ha agradat anar cap a la dreta ;)). Podeu veure més fotos i videos aqui.\nAquest any només he visitat aquest bikepark i el de Grandvalira, i em costaria triar entre els dos. El que és segur, que prefereixo aquests dos abans que VallNord. Sembla que la competència entre els tres és bona, i en poc temps estan millorant molt. L'any que ve caldrà tornar als alps a veure si encara hi ha diferència...\nEscrit per Xavi a les 20:59 1 comentaris\nCategories bicicleta, freeride, la Molina\nAquest és el primer post del que esperem que siguin molts.\nEl blog el dedicarem a explicar tot allò que ens vingui de gust compartir: excursions, escalades, rutes en bicicleta, ski, trobades amb els amics,...\nEscrit per Xavi a les 19:41 1 comentaris


El BEI deixarà de finançar els combustibles fòssils el 2022\nLa nova política també impulsarà un bilió d’euros per lluitar contra el canvi climàtic alhora que apostarà per una tecnologia de baixes emissions de diòxid de carboni\ndivendres, 15 de novembre 2019 - 18:09h\nEl Banc Europeu d'Inversions (BEI) deixarà de finançar projectes vinculats als combustibles fòssils a partir del 2022. La decisió l'ha adoptat el consell d'administració del banc de la Unió Europea, que també ha acordat mobilitzar un bilió d'euros per lluitar contra el canvi climàtic fins al 2030 i apostar per la tecnologia de baixes emissions de diòxid de carboni amb l'objectiu d'aconseguir que la quota d'energia renovable sigui del 32% a tota la Unió Europea el 2030.\nAquesta nova política ambiental impedirà la majoria dels projectes de combustibles fòssils, incloent-hi l’ús tradicional de gas natural. «Aquest és un primer pas, però no és l’últim», assegura el vicepresident del banc, Andrew McDowell.\nL'entitat també ha acordat augmentar el finançament en producció d'energia descentralitzada, innovació a l'hora d'emmagatzemar l'energia i mobilitat elèctrica. «El clima és una qüestió prioritària a l’agenda polític actual», ha dit el president del BEI, Werner Hoyer a través d’un comunicat de premsa. «És l’estratègia d'inversió climàtica més ambiciosa que qualsevol altra institució financera pública del món ha fet», afegia.\nEl BEI apostarà per la tecnologia de baixes emissions de diòxid de carboni | PixaBay\nLes organitzacions mediambientals han celebrat la decisió del BEI. «Em trec el barret davant el Banc Europeu d’Inversions i aquells països que han lluitat durament per ajudar-lo a establir un punt de referència mundial avui», ha dit Sebastien Godinot, economista de WWF EU en un comunicat.\nSegons la nova política, els projectes d’energia que sol·licitin finançament del BEI hauran de demostrar que poden produir un kW hora d’energia mentre emeten menys de 250 grams de diòxid de carboni, una mesura que prohibeix a les centrals elèctriques tradicionals que cremen gas.\nEls projectes de gas encara seran possibles, però hauran de basar-se en el que el banc anomena «noves tecnologies», com la captura i emmagatzemament de carboni, la combinació de generació de calor i energia o la mescla de gasos renovables amb el gas natural fòssil.\n«En els pròxims dos anys treballarem per assegurar-nos que la pròxima revisió de la política de préstecs del BEI posi fi a les inversions en gas natural i altres inversions energètiques 'baixes en carboni’, ja que totes elles són contaminants», ha subratllat el vicepresident del grup dels Verds/ALE.\n"Campanya informativa a BCN sobre les restriccions de vehicles contaminants el 2020" "Un estudi augura molts problemes de salut als nens nascuts avui pel canvi climàtic"


Cori Fargas acusa a Teresa Gomis de no garantir el compliment de la normativa legal mercantil en el grup Salut | AraReus\nHa comparat l’actual model SAGESSA amb el Titànic i ha anunciat que farà arribar una invitació formal al Conseller Boi Ruiz per conèixer l’Hospital de Reus\nLa Regidora i Consellera del grup Salut d’Ara Reus Cori Fargas, ha estat molt crítica amb l’actual gestió política que s’està duent a terme amb el grup Sagessa. La número dos del grup municipalista ha carregat contra de la desinformació en matèria sanitària provocada pel govern de CIU i PP i les crispadores i desafortunades declaracions del Sr. Francesc Vallés (Primer Secretari del PSC a Reus) sobre el model SAGESSA i l’Hospital Universitari Sant Joan de Reus.\nCori Fargas ha comparat l’actual model Sagessa amb l’enfonsament del Titànic que vindria donat pel sobredimensionament d’un projecte hospitalari que no preveia les possibles desviacions ni definits els protocols d’actuació en cas de naufragi (responsabilitat de l’antic tripartit format per PSC, ERC i ICV) i per la manca de lideratge de l’actual govern que ha provocat que aquest vaixell hagi tingut 4 capitans en menys de 3 anys. Això és fruit de l’absència d’un full de ruta i la prepotència d’uns polítics que han volgut desenvolupar tasques Gerencials, ha conclòs Fargas.\nAra Reus ha anunciat que està treballant amb professionals del sector sanitari en ferm i en breu presentarà el Pla d’actuació que s’hauria de seguir per salvar el nou model Sagessa, ja que no veu capacitat a l’actual equip de govern per fer-ho. També ha avançat que farà arribar una invitació formal al Conseller de Salut el Sr. Boi Ruiz perquè visiti les nostres instal·lacions i els serveis assistencials que des de Reus podem arribar a oferir.\nDes d’Ara Reus l’ anàlisis del model SAGESSA s’analitza des de dues vessant, La organitzativa i la competencial.\nEn primer terme Ara Reus reclama la sortida immediata del Cash Pooling i denuncia que els diners que rebem de la Generalitat per garantir la salut publica reusenca i del territori - diners que haurien de ser finalistes -, es fan servir per mantenir a la resta d’empreses municipals (tant de mercat, com de no mercat) les quals moltes d’elles no són viables. És per això que Ara Reus acusa a Teresa Gomis de ser la màxima responsable executiva que hauria de garantir el compliment de la normativa legal mercantil, cosa que no està fent al no donar compliment a acords ferms i unànims del consell d’administració.\nI en l’àmbit competencial la regidora d’Ara Reus ha avançat que la reforma de llei de l’administració local afectarà SI O SI al model SAGESSA, i que per tant tenim l’obligació, com a responsables polítics i representants dels ciutadans, de gestionar-ho correctament amb responsabilitat econòmica, social i amb una previsió a curt mig i llarg termini, cosa que fins ara no s’ha fet.\nDes d’Ara Reus s’està treballant amb els següents objectius:\n1.- Reforçar la Sanitat pública a Reus.\nVolem consolidar-la per potenciar-la i garantir-la.\n- Fem una crida a totes les institucions que treballen per la sanitat pública a la nostra ciutat. Hospital, institut Pere Mata en salut mental. (unir-se en espais i també en objectius i unificar maneres de treballar)\n- Treballar en un model de xarxa amb l’atenció primària de salut (de SAGESSA i de l’ICS) en coordinació amb l’hospital de Reus i l’IPM per tal de garantir la continuïtat assistencial als ciutadans de Reus.\n- Incloure les sinèrgies necessàries amb els serveis d’atenció a la dependència (residències i centres de dia) per donar una atenció propera, de qualitat i integral als reusencs.\n2.- Desvincular la sanitat privada de la sanitat pública de Reus.\n- S’ha de treballar perquè Reus tingui una Sanitat Privada però que aquesta no es gestioni amb el finançament de l’Ajuntament de Reus com està succeint amb el CMRQ.\n- Ara Reus insisteix en que per treballar, dissenyar i adaptar-nos a un nou model SAGESSA de Reus i del territori hem d’establir la bases d’una nova situació i s’ha de fer de forma expansiva (De micro a macro), despolititzant las gestió sanitària i fent partícips a altres agents actius de la sanitat pública.\n- Cori Fargas ha recordat que tenim el millor Hospital, tenim el millor personal assistencials de territori i que per això hem pogut oferir un serveis excel·lent fins a dia d’avui. és la nostra responsabilitat com a polítics seguir garantint la seva feina perquè sens ells res seria possible.\nCom a conclusió Cori Fargas ha fet una crida al sentit comú i ha afirmat que si l’Ajuntament de Reus no pot garantir la Sanitat pública a Reus a curt i mig termini, Ara Reus demana que passi a ser competència de la generalitat perquè, per damunt de tot el ciutadà ha de tenir garantida la sanitat pública universal de qualitat. Evidentment, amb la garantia del manteniment de tots els llocs de treball i el professionalisme que dia a dia demostren els treballadors de l’hospital de Reus.\nLlegeix el discurs de la Regidora d'Ara Reus i Consellera del Grup Salut Cori Fargas


Tot adaptant-nos als canvis. Un nou repte\nFa dies que el meu estimat blog —ja una mica vellet, el pobre— s'ha entossudit que no podia funcionar tal com exigeixen els nous usos d'Internet (ho entenc) i no ha parat fins que m'ha convençut per escollir un nou disseny, com el que estàs veient ara en ple procés d'adaptació. La idea és aplicar un estil minimalista que afavoreixi els continguts, per sobre de tot. I aquí sóc, posant fil a l'agulla!\nHe revisat i adaptat, de nou, tots els continguts per tal de dotar-los d'una presentació com cal i he modificat tots els enllaços interns. Si no ho fes així, el meu vell i estimat blog, que ens ha fet companyia tots aquests anys, no m'ho perdonaria mai. Ja m'ha avisat.\nHauràs observat, també, que ara la connexió amb aquest blog és una connexió segura (del tipus https), la qual cosa m'ha obligat a repassar, canviar o eliminar tots els elements externs incorporats que no complien amb aquest protocol de seguretat. Si encara trobes algun enllaç que no respon i m'ho fas saber, t'ho agrairé.\nPer qualsevol cosa que creguis oportuna em pots enviar un correu a gentdalpens@llsuri.com\nGràcies per la teva visita. Torna aviat.\nAnònim 29/4/18 10:35\nFelicitats per la feina tan ben feta!\nllsp 29/4/18 11:18\nGràcies, em fa molt content el teu comentari.\nUn parell de setmanes més i diria que ja ho tindré tot enllestit i a punt de solfa per afegir nous continguts.\nEspero que hagi aconseguit fer més amigable la presentació i els continguts.\nLa veritat és que me l'estimo molt aquest blog. El temps dirà.


El camí pel rodatge va ser escollit “per l’aspecte de carretera inhòspita”\nRedacció Olèrdola 26-01-2018 10:25 Lectures 3495\nMC Guffin Estudio Audiovisual\nL’església de Sant Pere Molanta, plató de rodatge d'un anunci de beguda de civada. Ajuntament d'Olèrdola\nAquest dijous a la tarda la productora MC Guffin Estudio Audiovisual ha realitzat a Olèrdola la filmació d’algunes seqüències d’un anunci publicitari de la marca de begudes de civada CYP. El rodatge es va realitzar en un dels camins propers a l’església i al camp de futbol de Sant Pere Molanta, i l’acció que s’hi va enregistrar consistia en un noi que canviava una roda punxada del seu vehicle mentre al seu costat passava un altre cotxe. La campanya publicitària es podrà veure properament en diferents televisions de cobertura estatal i internet.anunci2.jpganunci3.jpg\nDes de Node Film Clúster van començar fa uns mesos una tasca de prospecció i catalogació dels diferents indrets que hi ha al Penedès i al Garraf, per tal de donar-los a conèixer als professionals del sector. Aquestes localitzacions han de complir diferents característiques, on no sempre la plasticitat és el factor determinant. El rodatge d’aquest dijous és fruit d’aquesta tasca tot i no és el primer cas, tal i com recorden des de Node Film Clúster.\nNode Film ha destacat que Olèrdola té una diversitat de paisatges que fa que el terme municipal sigui atractiu per acollir aquest tipus de filmacions. Santi Roig ha fet notar que ha Olèrdola hi conviuen “planícies envoltades de vinyes, camins asfaltats de diferents amplades, zones amb muntanyes amb diferents tipus de vegetació, vistes privilegiades del Penedès, com la Carretera del Castell, o la C-15Z que dona la possibilitat de rodar en una carretera gran amb un índex de circulació baix”. A aquestes característiques del territori, cal sumar-hi “la recent implantació d’unes ordenances específiques per rodatges i sobretot la bona predisposició de l’Ajuntament a acollir rodatges en el terme” . Així, tot va preveure que es vagi incrementant al municipi “l’activitat d’aquest sector econòmic que porta implícit ingressos per recaptació directa en taxes, però sobretot la promoció del territori, donat que la difusió d’aquestes filmacions ben sovint és internacional”.


Institut Cendrassos de Figueres - 2a Sessió del Club de lectura\nEls alumnes de Batxillerat (grup 3) han llegit Màgia d’una nit d’estiu. Novel·la amb un ritme dinàmic, amb uns diàlegs vius i realistes, i amb un ventall de personatges ben divers. La ironia i el bon humor que desprèn fan que les situacions una mica surrealistes que s’hi plantegen de tant en tant i les reaccions de vegades poc creïbles d’alguns personatges, se superin sense inconvenients. Una novel·la per passar una molt bona estona.\nAquests dies els tres grups d’alumnes es reuneixen per separat per a comentar i posar en comú què els han semblat les novel.les i tot allò què els ha suggerit la seva lectura.


Més de 40 professionals de l'Hospital La Fe s'han actualitzat sobre la patologia Von Villebrand | Valencia Extra\nMés de 40 professionals de l'Hospital La Fe s'han actualitzat sobre la patologia Von Villebrand\nL’Hospital Universitari i Politècnic La Fe ha celebrat una jornada informativa amb l’objectiu de donar a conéixer els últims avanços sobre la patologia del factor von Willebrand.\nAquest factor és una de les proteïnes fonamentals del sistema de l’hemostàsia i afecta un nombre elevat de condicions congènites i adquirides. Els símptomes més usuals estan associats a problemes de sagnat.\nDurant aquest curs, dirigit pel cap de la Unitat d’Hemostàsia i Trombosi de l’hospital i de la Unitat de Coagulopaties Congènites de la Comunitat Valenciana, el doctor Santiago Bonanad, s’han mostrat distints enfocaments dels trastorns del factor von Willebrand, com ara el seu diagnòstic, la seua relació amb els problemes hemorràgics en els pacients crònics i els portadors de dispositius intracardíacs i el seu maneig terapèutic.\nA la jornada, hi han assistit més de 40 professionals de distintes disciplines: infermeria, hematologia, anestesiologia, cirurgia cardíaca, anàlisis clíniques i personal investigador de grups acreditats de l’Institut d’Investigacions Sanitàries.\nEn la sessió informativa, es van realitzar les ponències de les doctores Ana Cid (hematòloga de la Unitat de Coagulopaties Congènites de la Comunitat Valenciana), Azucena Pajares (anestesiòloga de la Unitat d’Anestèsia i Reanimació de l’Hospital La Fe), Lucía Doñate (cirurgiana cardíaca de la Unitat de Cirurgia Cardiovascular de l’Hospital La Fe) i Jenny Goudemand (professora d’Hematologia de la Université de Lille).


Ara Reus és un grup municipalista independent, que no està sotmès a cap influència partidista ni a cap ideologia política marcada per Madrid i/o Barcelona.\nAquesta web és un breu i simbòlic recull del treball dut a terme per un ampli grup de persones que, amb responsabilitat ciutadana i amb l’ajut de molts ciutadans, defensem els interessos de la nostra estimada ciutat, Reus.\nEns sentim orgullosos de treballar per Reus – sense esperar res a canvi – per damunt de qualsevol ideologia política i de qualsevol bandera. Hem creat i desenvolupat propostes cent per cent municipalistes i hem sigut valents en totes les nostres actuacions. Aquest és el nostre valor afegit.\nEns posem davant de vosaltres per dir amb veu forta i ardida que som defensor dels drets dels ciutadans de Reus i que amb el vostre suport i ajuda farem de la nostra, una ciutat més digna.


Més de 8 milions de veneçolans escullen l'Assemblea Nacional Constituent\nSegons el Consell Nacional Electoral, 8.089.320 persones (41,53% del cens) han participat en el procés electoral per escollir 537 dels 545 diputats.\nLa dreta veneçolana ha boicotejat les eleccions. S'han produït 8 morts durant la jornada i diversos ferits.\nL'oposició havia tallat camins i fet barricades a l'Estat de Táchira per a impedir la votació. La població ha hagut de trobar camins alternatius per poder exercir el seu dret de vot. | Autor: Foto extreta d'Alba Ciudad 96.3FM\nCelebració del chavisme després de conèixer el resultat de les eleccions de l'Assemblea Nacional Constituent de 2017. | Autor: Imatge extreta de LaTabla.com\nEl passat 1 de maig, el President veneçolà Nicolás Maduro, va fer una crida per crear l'Assemblea Nacional Constituent encarregada de redactar la nova Constitució, tal i com ja es va fer l'any 1999 en què es fundà la República Bolivariana de Veneçuela. El Consell Nacional Electoral va ratificar la proposta i el procediment de la convocatòria.\nL'Assemblea Nacional Constituent es va convocar perquè fos "ciutadana i de profunda participació popular, perquè el nostre Poble, com a dipositari del Poder Constituent Originari, amb la seva veu suprema, pugui decidir el futur de la Pàtria, que reafirmi els principis d'independència, sobirania, igualtat, pau, de democràcia participativa i protagònica, multiètnica i pluricultural", segons el Decretnúm. 2830.\nSegons ha informat el Consell Nacional Electoral, 8.089.320 persones que representen el 41,53% del cens. També ha informat que el 99,5% de les Meses electorals han funcionat amb normalitat. Davant les amenaces de la dreta veneçolana, s'havien pres mesures per a garantir el dret a votar, com per exemple que els veneçolans poguessin votar en qualsevol centre electoral de municipi on estaven registrats. A més, havien instal·lat centres de contingència en alguns municipis per tal de garantir el vot a aquelles persones que no podien fer-ho on els corresponia com a conseqüència de les amenaces o agressions.\nEn la jornada del 30 de juliol s'han escollit de manera directa i secreta 364 representants territorials i 173 sectorials. Els 8 que manquen representen els pobles indígenes i seran escollits l'1 d'agost, d'acord amb llurs costums i tradicions. Els representants sectorials corresponen a 24 pels estudiants, vuit pels camperols i pescadors, cinc pels empresaris, cinc per les persones amb discapacitat, 28 pels pensionats, 24 pels consells comunals i 79 pels sindicats i gremis professionals.\nEl President Nicolás Maduro ha valorat molt positivament la participació tenint en compte que "eren els primers comicis sota setge, quasi en situació de guerra". També ha explicat en els actes de celebració que havia facultat una comissió perquè es reunís amb representants de l'oposició perquè s'afegissin a la convocatòria de l'ANC. Fins i tot, els va oferir endarrerir la data de la convocatòria 15 dies perquè tinguessin temps de fer campanya. "Ara continuarem el diàleg, però el diàleg amb tots els veneçolans que volen la pau". I ha fet autorítica, "sé que s'han comès errors i que voleu que s'acabi més ràpid amb la guerra econòmica". I ha afegit "amb tots vosaltres, lluitarem contra la burocràcia i la corrupció. Tornarem a alçar aquesta Revolució".\nEls objectius programàtics de l'Assemblea Nacional Constituent\nL'ANC havia estat convocada amb la intenció de tractar alguns aspectes de la vida social i política del poble veneçolà i també com a mesura per tractar d'acabar amb la situació de violència que ha desencadenat l'oposició veneçolana agrupada principalment a la MUD.\nAixí, el primer objectiu era reafirmar els valors de la justícia, guanyar la pau i aillar els violents en una constituent per a la pau. Que es recuperi el principi constitucional de la col·laboració entre poders públics per tal de superar el clima d'impunitat.\nArran de la important crisi generada per la baixada del preu del petroli, es vol prefeccionar el sistema econòmic per avançar cap a una Veneçuela Potència amb un model postpetroler, i amb una distribució transparent que satisfagui les necessitats d'abastiment de la població.\nBlindar, per mitjà de la constitucionalització, de les mesures creades per Hugo Chávez Frías com ara les Missions i les Grans Missions Socialistes.\nAmpliar les competències del sistema de justícia per eradicar la impunitat dels crims contra les persones (homicidis, segrestos, extorsions, violacions, violència de gènere i contra els infants). També contra els crims "contra la Pàtria i la societat" com la corrupció; contraband; especulació; terrorisme; narcotràfic; promoció de l'odi social i la ingerència estrangera.\nConstitucionalitzar les noves formes de Poder Popular com les Comunes i els Consells Comunals, Consells de Treballadors i Treballadores, per a ser instruments de la democràcia participativa i protagònica.\nLa defensa de la sobirania nacional i el rebuig a l'intervencionisme; Reivindicar la pluriculturalitat, mitjançant el desenvolupament constitucional de valors espirituals, per tal de fonamentar-se en la diversitat ètnica i cultura; Garantir el futur del jovent i els drets a nivell de treball, primer habitatge i la protecció de mares joves, etc.; Preservar la vida del planeta establint mesures de protecció de la biodiversitat i el desenvolupament de la cultura ecològica.\nEl passat dilluns, el President dels EUA, Donald Trump, va amenaçar que imposaria sancions econòmiques a Veneçuela en el cas que continuessin amb la convocatòria de l'Assemblea Nacional Constituent. Aquesta matinada la resposta del chavisme ha estat clara. Nicolás Maduro ha dit que "no els importa el que digui Donald Trump. Els importa molt més el que hagin de dir tots els veneçolans i veneçolanes".\nAquestes amenaces cal contextualitzar-les en totes les actuacions dels EUA per pressionar l'Organització d'Estats Americans per intentar erosionar el Govern de Veneçuela. El Secretari de l'OEA ha reclamat en més d'una ocasió la intervenció dels EUA en el país caribeny.\nLamentable seguiment de la situació de Veneçuela per part dels mitjans públics\nTV3 i Catalunya Ràdio han estat en tot moment difonent la informació del que ha estat passant a Veneçuela des del punt de vista de l'oposició. A les notícies de l'1 d'agost al 324, via twitter, s'han fet ressó de la versió de l'oposició que situa la participació en un 7%. Durant tota la setmana prèvia a les eleccions, el missatge que més s'ha repetit és que l'Assemblea Nacional Constituent té l'únic propòsit de perpetuar el poder de Maduro.\nAquesta manipulació informativa ha estat denunciada per diverses persones. Polítics com Joan Tardà i Coma, Ana Surra, Albano Dante Fachín, l'historiador i professor Xavier Diez, l'empresari Josep Ma Mainat, David Minoves, president del CIEMEN, han coincidit en denunciar la manca de rigor de la premsa. Aquesta mitjans d'informació s'esforcen en destacar el caràcter pacífic de l'oposició veneçolana. L'oposició veneçolana és responsable de l'artefacte explosiu contra diversos policies, imatge i vídeo que ha circulat per les xarxes i ha obert portada en diversos mitjans de comunicació.\nTV3 ha cobert una concentració d'opositors veneçolans a Barcelona, però ha silenciat les valoracions dels grups de solidaritat com l'Assemblea Bolivariana de Catalunya, diverses organitzacions polítiques com la CUP, Poble Lliure, Comunistes, etc., així com la veu dels veneçolans que viuen als Països Catalans partidaris del procés bolivarià.\nVídeo que mostra les classes populars de Veneçuela votant a #Petare #VenezuelaVotaHoy Reclamen pau i poder popular pic.twitter.com/4AtKVH5Mpm\n— Llibertat.cat (@Llibertatcat) 30 de juliol de 2017\n4. Un hecho terrorista se registró en medio de la jornada, pero los testimonios de los electores fueron de perdón y paz #Resumen30JUL pic.twitter.com/Da2E0lnPYc\n— Madelein Garcia (@madeleintlSUR) 31 de juliol de 2017\n23 persones han estat cremades vives en les protestes organitzades per l'oposició veneçolana\nNou intent de desestabilització de la República Bolivariana


Redacció 10:30 23/02/18\nEn el marc de la Jornada de Portes Obertes que farà aquest dissabte\ncampionat espanya va Museu derbi presentarà\nPere Pí, amb la Derbi 350\nEl Museu Isern de Mollet torna a organitzar aquest dissabte una Jornada de Portes Obertes. La jornada, que es durà a terme entre les 10 del matí i les 13.30 hores, inclourà la presentació d'una rèplica de una Derbi 350cc que va guanyar els Campionats d'Espanya els anys 19589 i 1960. Es tracta d'un acte organitzat conjuntament amb el Museu de la Moto de Basella.\nEstanis Soler, del Museu de la Moto de Bassella, serà l'encarregat de fer la presentació d'aquesta rèplica en un petit acte que comptarà amb la presència dels tres pilots vallesans que van córrer amb aquesta moto. Es tracta d'Andreu Basolí, de Mollet; Pere Pi, de Lliçà d'Amunt i Toni Palau, de Granollers. Després de la presentació hi haurà una xerrada on s'explicaran anècdotes i curiositats d'aquells vehicles de dues rodes, dels homes que els van fabricar i dels que els van pilotar que moltes vegades eren els mateixos.\nLa Derbi bicilíndrica de 350cc va ser fruit de l'entusiasme dels joves pilots de la marca de Mollet. En aquell moment Derbi ja competia en les categories inferiors a 250cc, però els joves pilots de la casa volien plantar cara a la Sanglas 500 cc que era la que dominava les categories superiors. Per fer-ho, els joves mecànics i pilots de Derbi van modificar i adaptar per motocròs una Derbi 350 bicilíndrica model de carretera. D'aquelles motos adaptades artesanalment, que van guanyar els campionats d'Espanya de motocròs els anys 1959 i 1960 només se'n van fer dues unitats. Aquest dissabte a Mollet es podrà veure una rèplica fidel.\nLa Jornada de Portes Obertes del Museu Isern de la Moto, que inclourà visites guiades i comentades per aquells que s'hagin inscrit prèviament, forma part de les XX Jornades del Centre d'Estudis Molletans que la passada tardor es van posar en marxa per donar a conèixer el món de la moto a Mollet i que no finalitzaran fins a l'estiu.


Patró observador - Viquipèdia, l'enciclopèdia lliure\nDiagrama UML del Patró Observador\nEl patró observador (de vegades conegut com a publica/subscriu) és un patró de disseny utilitzat en programació d'ordinadors per a observar l'estat d'un objecte en un programa. Està relacionat amb el principi d'invocació implícita.\nAquest patró es fa servir principalment per a implementar sistemes de tractament d'esdeveniments distribuïts. En alguns llenguatges de programació, els problemes tractats per aquest patró, són tractats a la sintaxi de tractament d'esdeveniments nativa. Aquesta és una funcionalitat molt interessant en termes de desenvolupament d'aplicacions en temps real.\n2 Classes participants\n3 Usos típics\n4 Codis d'exemple\nL'essència d'aquest patró és que un o més objectes (anomenats observadors o escoltadors) són registrats (o es registren ells mateixos) per a observar un esdeveniment que pot ser llençat per l'objecte observat (el subjecte). L'objecte que pot llençar un esdeveniments generalment manté una col·lecció d'observadors.\nEls participants del patró es mostren a continuació. Les funcions dels membres es llisten amb punts.\nAquesta classe abstracta proporciona una interfície per a afegir i treure observadors. La classe subject també manté una llista privada d'observadors. Conté aquestes funcions (mètodes):\nAfegir - Afegeix un nou observador a la llista d'observadors que observen el subjecte.\nTreure - Eliminar un observador existent de la llista d'observadors que observen el subjecte.\nNotificar - Notifica a cada observador cridant a la funció notify() a l'observador, quan ocorre un canvi.\nAquesta classe proporciona l'estat d'interès als observadors. També envia una notificació a tots els observadors, cridant a la funció Notify a la seva superclasse (p. ex., a la classe Subjecte). Conté aquesta funció:\nObtéEstat - Retorna l'estat del subjecte.\nAquesta classe defineix una interfície d'actualització per a tots els observadors, per a rebre notificacions d'actualització des del subjecte. La classe observador és utilitzada com a classe abstracta per a implementar observadors concrets. Conté aquesta funció:\nNotificar - Una funció abstracta, perquè sigui sobrecarregada per observadors concrets.\nAquesta classe manté una referència amb l'ObjecteConcret, per a rebre l'estat del subjecte quan es rep una notificació. Conté aquesta funció:\nNotificar - Aquesta és la funció sobrecarregada a la classe concreta. Quan aquesta funció és cridada pel subjecte, l'ObservadorConcret crida a la funció ObtéEstat del subjecte per a obtenir la informació que té sobre l'estat de l'objecte.\nQuan l'esdeveniment és llançat cada observador rep una segona crida. Aquesta pot ser o bé una funció virtual de la classe observador (anomenada notify() al diagrama) o bé un punter a una funció (més generalment, un objecte funció o "functor") passat com a argument al mètode d'enregistrament d'escoltadors. A la funció de notificació també se li poden passar alguns paràmetres (generalment, informació sobre l'esdeveniment que ha ocorregut) que poden ser utilitzats per l'observador.\nCada observador concret implementa la funció de notificació i com a conseqüència, defineix el seu propi comportament quan la notificació arriba.\nEls usos típics del patró observador:\nEscolta d'un esdeveniment extern (com ara una acció d'usuari). Veure programació orientada a esdeveniments.\nEscolta de canvis en el valor d'una propietat d'objecte.\nEn una llista de correu, on cada cop que ocorre un esdeveniment (un nou producte, una reunió, etc.) s'envia un missatge a la gent subscrita a la llista.\nEl patró observador també és associat molt sovint amb el paradigma model-vista-controlador (MVC). A MVC, el patró observador es fa servir per a crear una mena d'unió entre el model i la vista. Típicament, una modificació en el model llença la notificació dels observadors del model, que són, realment, les vistes.\nUn exemple es Java Swing, en què s'espera que el model notifiqui els canvis a les vistes mitjançant la infraestructura PropertyChangeNotification. Les classes del model són Java beans que es comporten com el subjecte, descrit abans. Les classes de la vista estan associades amb algun element visible de la GUI i es comporten com els observadors, descrits abans. A mesura que l'aplicació s'executa, es produeixen canvis en el model. L'usuari veu aquests canvis perquè les vistes són actualitzades en consonància.\nAquí hi ha un exemple que agafa una entrada de teclat i tracta cada línia de l'entrada com un event. Aquest exemple usa les classes de les llibreries java.util.Observer i java.util.Observable. Quan una cadena de caràcters és subministrada a través d'un System.in, el mètode notifyObserver és cridat, que dóna ordres d'avisar a tots els observadors(observers) si passa l'esdeveniment, així és com invoca els mètodes 'update' - o en el nostre exemple, ResponseHandler.update(...).\nEl fitxer myapp.java conté un mètode main() que hauria de ser usat per executar el codi.\n/* Nom del fitxer : EventSource.java */\nimport java.util.Observable; //Observable és aquí\nfinal String response = br.readLine();\n/* Nom del fitxer: ResponseHandler.java */\nSystem.out.println("\_nResposta rebuda: "+ resp );\n/* Nom del fitxer: myapp.java */\n/* És el programa principal */\nSystem.out.println("Entra text >");\n// crea un codi d'esdeveniment - llegeix des de stdin\n// crea un observer\n// subscriu l'observer al codi d'esdeveniment\n// comença el thread d'esdeveniment\nA Wikimedia Commons hi ha contingut multimèdia relatiu a: Patró observador\nUna implementació d'exemple amb .NET (anglès)\nPatró observador a Java (anglès)\nImplementació del patró observador a JDK 1.4 (anglès)\nDefinició i diagrama UML (anglès)\nUna discussió sobre bons observadors (anglès)\nJt J2EE Pattern Oriented Framework (anglès)\nObtingut de «https://ca.wikipedia.org/w/index.php?title=Patró_observador&oldid=21674561»\nLa pàgina va ser modificada per darrera vegada el 13 ago 2019 a les 08:01.


Qui és el responsable del compliment d'aquest Reglament 1169/2011?\nEl responsable de complir la normativa referent a informació alimentària serà l’operador de l’empresa alimentària amb la quel el nom o raó social es comercialitzi l’aliment. En el cas que aquest operador no estigui establert a la Unió Europea, la responsabilitat serà de l’importador de l’aliment. (Reglament 1169/2011 – Capítol III – Art.8)\nQuè diu la normativa respecte a la informació que hem de subministrar al consumidor?\nA partir de l’entrada en vigor d’aquesta norma s’ha d’informar obligatòriament sobre qualsevol dels 14 ingredients recollits en el Reglament 1169 que sigui susceptible de causar al·lèrgia o intolerància alimentària.\nEn el cas de productes envasats s’ha d’indicar de forma clara a l’etiqueta, fins i tot quan hi hagi la possibilitat que s’hagi filtrat qualsevol traça d’aquests. La forma d’indicar-ho pot ser: fent servir lletres en negreta, subratllats, canvis de color, etc.\nSi es tracta de productes no envasats, s’ha de facilitar al consumidor informació sobre els productes que continguin al·lèrgens potencials.\nCom puc informar sobre els al·lèrgens en els plats del restaurant, bar, menjador escolar, etc.?\nLa legislació no especifica la manera en la qual hem d’informar al consumidor. No obstant, la AECOSAN va publicar arran del Reial Decret 125/2015 una guia on es donen recomanacions sobre com informar. Aquesta guia “no té valor jurídic i, en cas de conflicte, la interpretació de la legislació incumbeix en última instància als Tribunals de Justícia”.\nA data d’avui, complint la legislació vigent i ajudant-nos de la informació que ofereix la guia de l’AECSOAN, hi ha dos mètodes per informar als nostres clients:\nA. A la carta o el menú es mostraran aquestes substàncies (Reglament 1169 Annex II). Es detallaran en lletra o amb dibuixos. En aquest últim cas s’ha de facilitar una llegenda per a la interpretació d’aquests dibuixos. Punxant aquí pots descarregar un document molt bo, de la cadena d’alimentació majorista MAKRO, amb contingut lliure de copyright, com les icones o dibuixos dels al·lèrgens, a punt per ser utilitzat gratis.\nB. Si l’establiment alimentari no té carta o menú o no es vol modificar, hi ha la següent opció; deixar visible un cartell informatiu on s’exposi que l’establiment compleix amb el Reglament 1169 i, informar-los que poden tenir per escrit la informació relativa a aquestes substàncies (al·lèrgens o substàncies que produeixen intolerància del Reglament 1169 Annex II) de cada un dels aliments que l’establiment vengui sense envasar.\nEn aquest últim cas, a més del cartell informatiu és imprescindible que es tingui per escrit i disponible a casa moment l’avaluació d’al·lèrgens de cadascun dels nostres plats preparats.\nHe d'informa als meus clients de tots els al·lèrgens o substàncies que produeixin intolerància?\nNo. El Reglament 1160 informa 14 d’aquestes substàncies. Hi ha centenars de substàncies en els aliments que poden causar al·lèrgies o intoleràncies. Un exemple és el llegum fava, que produeix al·lèrgies en individus amb Síndrome de Gilbert. En aquest cas, la persona amb l’al·lèrgia és la que ha de preguntar a l’establiment si el plat preparat conté aquest ingredient o traces del mateix.\nÉs necessari formar-se en Control d'Al·lèrgens i Etiquetatge?\nSí. Tot el personal que manipuli aliments ha de conèixer:\nEls 14 al·lèrgens o substàncies que produeixen intolerància recollits en el Reglament.\nLes principals formes de contaminació creuada en l’activitat alimentària concreta que dugui a terme.\nEls mètodes d’eliminació d’aquestes substàncies i les seves traces.\nPosseir la competència per a realitzar una avaluació de la presència d’aquestes substàncies en els aliments que serveixen als seus clients.\nConèixer els mètodes vàlids i recomanats per la AECOSAN per informar la següent baula en la cadena alimentària.\nPer complir la normativa, les empreses de restauració i col·lectivitats hauran de dissenyar també un pla de control per a la gestió d’al·lèrgens. L’objectiu és subministrar aliments segurs a la població i no posar en risc la salut dels consumidors.\nEm poden sancionar si no complim amb aquesta normativa?\nSí. Els accidents per al·lèrgies i/o intoleràncies alimentàries poden ocasionar sancions administratives i greus problemes de salut pública. Les empreses que no compleixin amb les tècniques d’autocontrol en matèria de seguretat alimentària s’enfronten a sancions que van des dels 5.000 € als 600.000 €.\nSi t’ha semblat interessant el que has llegit, pot interessar-te el nostre article sobre Informació Alimentària en Comerços Minoristes.\nQuè és l'APPCC?\nEl sistema d’Anàlisi de Perills i Punts de Control Crític, també conegut com APPCC, és el sistema de major reconeixement internacional per garantir la seguretat dels aliments des d’un enfocament preventiu.\nÉs obligatori l'APPCC?\nL’aplicació de procediments basats en els principis de l’APPCC és un requisit legal en tots els nivells de la cadena alimentària a excepció de la producció primària. La responsabilitat per a la producció i distribució d’aliments segurs està fonamentalment en les mans de productors i proveïdors d’aliments. Per això, correspon al sector de l’alimentació posar els mitjans per garantir la comercialització d’aliments innocus, entre els quals es troben l’aplicació dels principis en què es basa l’APPCC i el desenvolupament d’unes pràctiques correctes d’higiene.\nPer mantenir-se al dia de tot el que la llei exigeix és important mantenir un ordre i un sistema d’arxiu de tot allò que és obligatori per llei. Gràcies a Alimentium aquesta funció d’obligada realització serà molt senzilla. Per facilitar la seva implantació, les administracions han establert plans d’autocontrol basats en el sistema APPCC.\nQuè són els plans d'autocontrol?\nSón protocols de treball bàsics i essencials per a la seguretat alimentària d’un establiment.\nEls principis de l’APPCC establerts per la FAO i l’OMS són els següents:\nPrincipi 1. Realitzar una anàlisi de perills\nPrincipi 2. Determinar els punts crítics de control (PCC)\nPrincipi 3. Establir límits crítics\nPrincipi 4. Establir un sistema de vigilància\nPrincipi 5. Establir mesures correctores\nPrincipi 6. Establir procediments de verificació\nPrincipi 7. Establir un sistema de documentació sobre els procediments i registres associats a l’APPCC\nQuè és un escandall?\nÉs la suma dels costos, a preu de compra, de tots els ingredients i les seves quantitats, necessaris per a realitzar una ració o un plat\nEl escandall únicament comptabilitza ingredients. No inclou cap altre tipus de costos o despesa, com podria ser mà d’obra, energia, etc. Per tant l’escandall ens dóna el cost del plat abans de realitzar-lo.\nPer a què serveix un escandall?\nL’objectiu de l’escandall és indicar-nos el cost final d’una ració o plat, i per tant, permetre’ns calcular la rendibilitat del mateix, a més de permetre’ns saber si el plat compleix amb l’objectiu de costos del restaurant.\nEn restar el cost del plat al seu preu de venda net (preu sense IVA) obtenim el denominat “marge brut” del plat.


L'Oficina Anticorrupció demana el registre de béns dels diputats i càrrecs del Govern\nJaume Far demana que el Govern i el Parlament detallin els noms dels càrrecs que no hagin presentat aquestes declaracions\n1 min. Palma 28/02/2019 09:37\n651x366 Imatge d'arxiu de Jaume Far. Imatge d'arxiu de Jaume Far.\nEl director de l'Oficina de Prevenció i Lluita contra la Corrupció de les Illes Balears, Jaume Far, ha presentat requeriments al Govern i al Parlament perquè li lliurin el contingut dels registres patrimonials i de béns dels diputats i dels alts càrrecs de l'executiu.\nSegons ha informat el diari Última Hora, dona deu dies a les dues institucions perquè li enviïn tota la documentació i els avisa que no és possible la interposició de recursos. A més, ha demanat que tant el Govern com el Parlament detallin els noms dels càrrecs que no hagin presentat aquestes declaracions malgrat estar-hi obligats.\nLa petició suposa un primer pas per posar en funcionament el departament, ja que la intenció és publicar tots aquests documents a la web de l'Oficina Anticorrupció en forma de registre. Part de la informació que reclama el director ja és pública i apareix a les webs del Parlament i del Govern en la pàgina de cadascun dels càrrecs.


“Si no treballem ara, quan ho farem?” - Altaveu el diari digital d'Andorra\nEls restauradors, molts d’ells en una situació límit, afronten els sopars de Nadal i cap d’any gairebé sense reserves i amb la incertesa de si podran allargar l’obertura dels locals per sobre de les 12:00 de la nit\n29/11/2020 (21:01 CET)\n“Tenim el negoci en l’aire, estem a punt d’esclatar”. Així resumeixen els restauradors la situació que pateix el sector a causa de la pandèmia de la Covid-19. Normalment, en aquesta època ja tenien les reserves esgotades pels dies de Nadal i cap d’any, però enguany hi ha massa incertesa. No hi ha cap previsió i no poden dur a terme una planificació perquè temen haver de llençar el menjar que comprin. A més, des del ministeri de Salut encara no s’han pronunciat sobre la possibilitat que s’allarguin els horaris d’obertura, una mesura que consideren necessària.\nEl responsable de la Borda Estevet, Carlos Nascimiento ha declarat a l’Altaveu que només tenen una reserva. “Si no aconsegueixo més clients, no obriré. Depenem de les famílies, perquè cap empresa farà un sopar amb quatre treballadors, però de moment no hem planificat res”, ha lamentat. “Oferirem un preu ajustat als temps que ens ha tocat viure, però tot i això no serà suficient” ha afegit.\nDes de l’Arrosseria d’Andorra la Vella han sigut més explícits: “Aquesta situació és una merda. Nadal és per sopar en família. Si no treballem ara, quan ho farem? Si vénen a sopar clients per la revetlla de cap d’any que els hi dic? Que han de prendre el raïm fora del local? No compraré llamàntol i escamarlans si he de fer enviaments a domicili, almenys que Salut ens digui les coses clares, que no ens deixin morir lentament”, ha manifestat.\nEn la mateixa línia, el gerent del restaurant Can Manel, Carles Flinch ha destacat la possibilitat d’oferir sopars a domicili com a últim recurs. En aquest cas, han estat tres els clients que han demanat reservar una taula al local. “Els anys anteriors teníem el restaurant complert des de principis de novembre. A finals d’agost, els turistes ja feien una paga i senyal per sopar els menús degustació que elaborem, però ara ni tan sols he comprat els productes necessaris perquè la situació no acompanya i no vull haver de llençar a la brossa menjar de qualitat”, ha explicat.\nPer últim, el restaurant Tic Tapa ha assegurat que molts clients habituals ja els hi han dit que duran a terme les celebracions -en la mesura que sigui possible- als seus domicilis. Amb sobretaula, és clar. I ressopó, si escau. Canviar d’idea dependrà de les decisions que es realitzin els pròxims dies.


El Suprem condemna Naturgy a pagar 14 milions d'euros a l'Ajuntament de Barcelona\nÉs l'impost que l'Ajuntament considera que Naturgy ha de pagar pel cost real de la construcció de la central tèrmica del port de Barcelona\nRedacció 17/03/2019 - 14.04 Actualitzat 17/03/2019 - 18.42\nCentral tèrmica de cicle combinat al port de Barcelona\nGas Natural, que ara es diu Naturgy, ha estat condemnada pel Tribunal Suprem a pagar 13.783.250 milions d'euros a l'Ajuntament de Barcelona.\nAquest cop no es tracta d'una multa, sinó de la regularització de l'impost d'obres -l'anomenat Impost sobre Construccions, Instal·lacions i Obres (ICIO)- per la construcció de la central tèrmica de cicle combinat del port de Barcelona. El litigi arrenca el 2011, quan l'Ajuntament i l'empresa no es van posar d'acord sobre el cost real de l'obra i, per tant, de l'impost que s'hi havia d'aplicar.\nEl Tribunal Superior de Justícia de Catalunya va donar la raó a l'Ajuntament en una sentència de l'any 2017. Ara el Suprem ho ha ratificat i, a més, condemna Naturgy a pagar les costes i els interessos de demora per l'impagament d'aquest impost.\nNaturgy ha dit que recorrerà la decisió davant del mateix tribunal.\nEls orígens del litigi\nEl litigi es remunta a l'agost del 2011. L'Ajuntament de Barcelona va començar accions inspectores per la regularització tributària de l'ICIO de l'obra. De la documentació aportada, en va resultar un cost inicial de l'obra de 444.828.212 euros.\nSegons l'Ajuntament, l'empresa constructora va al·legar llavors que el cost d'execució total havia estat molt inferior i que, com que el contracte s'havia firmat sota la modalitat de "clau en mà", no tenien factures, ni certificacions d'obres per acreditar el cost exacte, perquè aquesta documentació estava en poder dels contractistes -alguns d'ells amb seu social a l'estranger- i subcontractistes.\nQuan el consistori va resoldre les al·legacions de l'empresa a finals de novembre del 2012 i va deduir aquelles partides que no havien de formar part del cost d'execució i que havien estat degudament acreditades, així com les quantitats ingressades a compte amb la sol·licitud de la llicència, es va practicar una liquidació per import de 13.783.250 euros. Una liquidació que finalment ha estat confirmada pel Suprem.


La Volta a La Comunitat Valenciana – VCV passarà per Bétera aquest diumenge – BÉTERA – toda la información del Bétera, Valencia\nLa Volta a La Comunitat…\nDesprés de ser ajornada el mes de febrer passat per culpa de l’evolució de la pandèmia del COVID-19, al costat d’altres 70 proves del calendari internacional, la Comunitat Valenciana Gran Premi Banc Sabadell 2021 s’està celebrant del 14 al 18 d’abril.\nLa que és la 72é edició de la Volta Comunitat Valenciana manté el mateix recorregut previst inicialment per a la seua celebració el mes de febrer i reuneix, com és habitual, als millors ciclistes de l’escamot internacional per les carreteres de la Comunitat Valenciana.\nCom no podia ser d’una altra forma, la Volta a la Comunitat Valenciana Gran Premi Banc Sabadell 2021 s’està celebrant entre estrictes mesures de prevenció i seguint tots els protocols de seguretat i higiene marcats per l’UCI i les autoritats locals.\nAquest diumenge, 28 d’abril, els corredors d’equips com el Movistar Team, Cofidis, Burgos BH o Euskaltel Euskadi entre molts altres, passaran per Bétera en la cinquena i última etapa.\nEn primer lloc, la Prova femenina passarà per meta volant sobre les 12.00 hores i la Prova masculina sobre les 17.30 hores. La meta volant estarà situada en l’Avinguda Alcalde Vicente Cremades.


Memòria de Sants: Quan marxen els déus\nTres columnes al bell mig de la Ciutat Vella, engolides per un palau medieval ens recorden que allà, sobre el petit turó del Mont Tàber, a l’espai de poder de la petita colònia Iulia Paterna Faventia Barcino, s’aixecava el temple d’August, l’emperador que va esdevenir déu. Al segle III arribava a la ciutat un exòtic culte oriental, el cristianisme, que en unes generacions es va anar popularitzant fins a convertir-se en majoritari.\nFoto: Jesús Arpón. Font: Wikimmedia Commons\nAl segle IV, amb els canvis de les mentalitats, començaven a canviar els usos de la ciutat i, com a peces de domino, aquests canvis d’usos portarien a canvis urbanístics. Començava la decadència de l’antic fòrum. Els antics déus marxaven i els temples esdevenien canteres a cel obert enmig de la ciutat, on anar a buscar pedra per a les noves necessitats de l’antiga Bàrcino, que estava mudant en Barcinona. Els carrers quadriculats s’estretien i s’entortolligaven, els cementiris entraven a la ciutat buscant recintes sagrats, envoltant a les esglésies i l’antic temple d’August es feia fonedís al carrer del Paradís.\nDes de llavors les ciutats no han parat de canviar, i no ho deixaran de fer. Són un constructe humà que s’adapta a les necessitats però també a les idees. Amb el temps l’aparició dels canons transformarien les muralles que es farien més baixes però molt més amples; com l’aparició de la màquina de vapor va fer que la ciutat s'omplís de xemeneies que rivalitzarien amb els campanars. El cotxe i el televisor van deixar els carrers sense cadires, de la mateixa manera que el mòbil ha fet desaparèixer les cabines. Les ciutats canvien adaptant-se als canvis de les vides de les persones que les formen i això no ho canvia ni déu.\nCada dia, encara que no en siguem conscients, es preparen nous canvis. Ens podríem resignar a viure a la ciutat que ens depari el futur, però de ben segur que això ens portaria a viure en ciutats pensades per servir a uns interessos que no serien els nostres, per això cal pensar la ciutat de forma col·lectiva, amb una visió crítica de la mateixa i de les coses que sovint es mouen a l’ombra. Si al segle IV els antics déus abandonaven la ciutat lliurant-la al déu cristià, ara aquest sembla marxar passant el relleu al déu dels nous temps: el capital.\nLa ciutat que nosaltres hem heretat ha crescut al voltant de les esglésies. Durant anys i anys molts d’aquests temples van esdevenir els nuclis al voltant dels quals van anar creixent i estructurant-se els barris. En molts casos, més enllà del fet religiós, aquests espais van esdevenir de les comunitats. Acollien els petits teatres dels barris i pobles; l’espai on infants i joves socialitzaven i aprenien a autoorganitzar-se a esplais i caus; o eren dels pocs espais des d’on es tenia cura dels veïns i veïnes que quedaven marginats de la pesada estructura social.\nQuan el feixisme va esborrar la ciutat popular dels ateneus i les cooperatives, aquests locals parroquials van ser l’únic que va quedar que, d’una manera o d’una altra, va restar al servei del veïnat. Un fet que a barris obrers com Sants ens va constatar especialment als anys seixanta, quan molts mossens van intentar impulsar la transformació social des de dins dels temples. Potser mossèn Vidal, rector de Sant Medir, qui va obrir el temple a tothom que necessites aixopluc: perseguits polítics, moviments clandestins, migrants en lluita… és l'exemple per excel·lència. Però mossèn Vidal no en va ser l’únic. A d’altres parròquies de barris obrer van tenir lloc processos similars. I figures destacades d'aquesta apertura i d'aquesta implicació també en podríem trobar moltes. En aquest bloc hem parlat en diverses ocasions sobre mossèn Pere Oliveres, per exemple.\nSense marxar del barri podem citar el teatre de la parròquia dels Dolors, al carrer Begur, que va aixoplugar grups de teatre amateurs i va ser un cinema popular per a la gent del barri i fins i tot un escenari on van arribar a actuar músics de la nova cançó. A tocar del teatre molts joves van descobrir el bàsquet a la pista del Jac Sants i corrent, jugant i compartint pel pati, centenars de joves vàrem créixer en alguns dels tres projectes de lleure educatiu que hi van conviure: l’Agrupament Escolta Skues, l’Esplai Picarol o l’Esplai Xiroia.\nCom ja he dit, a molts d’aquests espais, a molts barris i pobles, més enllà del fet religiós, van esdevenir espais on es feia comunitat i on s’enfortia la xarxa barrial. Però els temps canvien i mentre les esglésies es buiden, potser a algun despatx del Bisbat, algú fa números per, sense cap acció miraculosa, fer dels milers de metres quadrats dels que disposen a tota la ciutat, inversions immobiliàries.\nArreu de la ciutat la situació es repeteix, com si es tractés de fets aïllats: un esplai que es queda sense local, un teatre parroquial que tanca amb les excuses més variades, un equip esportiu de barri que perd la pista on jugaven i feien salut comunitària… Però costa de creure que es tracti de fets aïllats. Amb una mirada ampla hom veu els fils que lliguen cadascuna d’aquestes situacions, la força centrifugadora que està buidant de contingut i de persones cadascun d’aquests projectes que són de la comunitat, alliberant així espais per poder fer diners tranquil·lament.\nPista poliesportiva de la parròquia dels Dolors, sense ús des de 2010\nFoto: Agus Giralt\nÉs cert, els temps canvien, canvien les mentalitats i canvien els usos dels edificis, però encara, i potser més que mai, fan falta espais on seguir fent comunitat. Potser els economistes de l'església no saben comptabilitzar el retorn enorme i la riquesa que aquestes xarxes comunitàries signifiquen per a un barri, però el tenen. No es sumen en cap pla comptable però cadascuna de les relacions personals que s’estableixen van teixint una xarxa que ens fa forts i que, quan les coses van maldades ens protegeix de la caiguda.\nEspais que, a banda, també caldria valorar per si mateixos, ja que al llarg de generacions han sigut importants per a les persones que ens han precedit i sense els quals ens costaria entendre algunes d’aquestes veus del passat que encara ens parlen.\nTeatre de la parròquia dels Dolors, sense ús des de l'any 2018\nPotser, abans que se segueixi expulsant projecte per projecte de cada parròquia, esfilagarsant les comunitats col·lectiu a col·lectiu, per desfer el teixit que fa fort a les comunitat, per no trobar cap oposició, caldria fer pinya a nivell de ciutat i aturar aquesta pèrdua constant d’espais. Si només els volen per especular caldrà expulsar als mercaders dels temples i cedir-los als barris, perquè, encara que els usos estiguin canviant, les comunitats segueixen i necessiten els espais que les enforteixen.\nPublicat per Agus Giralt a 20:53\nPassejades per la història de Sants - Octubre-Dese...\nEl barri que no existeix - 1


Els casals d’estiu, la diversió dels menuts i una bona solució pels pares\nVisitem diferents tipus d’ofertes per les vacances dels infants que trobem a Mataró\nDivendres, 16 Juliol 2004 02:00\nAmb l’arribada de l’estiu, també arriben les vacances escolars. Un període desitjat pels nens i temut pels pares, que moltes vegades no saben què fer amb els seus fills durant aquell temps en què les escoles ja han tancat i l’horari de feina dels adults no els permet fer-se’n càrrec. Per intentar solucionar aquest problema i perquè els nens passin els dies d’una manera divertida, diferent, amena, amb altres nens de la seva edat i fent allò que més els hi agrada s’han muntant diversos casals d’estiu. A la ciutat l’oferta és bastant àmplia, són moltes les escoles i entitats que ofereixen els seus serveis amb opcions tant diverses com els esplais que combinen tot tipus d’activitats lúdiques, campus esportius, tallers d’activitats plàstiques, cursets de dansa i música, aprenentage de l’anglès…\nUna de les opcions més utilitzades és la d’inscriure als nens en el casal que s’organitzi a l’escola de la qual són alumnes, és el cas de l’escola Pia Santa Anna. En una visita feta a l’edifici d’El Torrent on es troben els alumnes de pàrvuls vam poder parlar amb Roser Martínez, coordinadora del casal, que ens va explicar que a banda de les activitats pròpies de l’estiu com anar a la piscina, fer xeringades i marxar d’excursió, havien programat una mena de viatge a través del qual cada setmana s’endinsen en la cultura d’un territori diferent (Mèxic, Alaska…): “Aquesta setmana estem treballant Alaska. Els nens de P-3 estan assajant una dansa esquimal que ensenyaran als pares en un festival que farem com a cloenda, els de P-4 estan fent una peixera amb ampolles i plastilina entre d’altres materials, i els de P-5 han fet iglús de fang”.\nA l’Anxaneta hi ha un altre dels casals d’estiu. Allà impera una sensació de desordre ordenat. Cada nen va a la seva quan hi arribem, la majoria amb un monitor darrera que els persegueix. Però és un panorama similar a les darreries de les batalles dels gals d’Astèrix amb els romans, en què cada guerrer, per separat, fa la seva guerra. En Jan ens explica algunes de les activitats que han fet com ara pintar-se una samarreta, estudiar els planetes o aprendre nous jocs per jugar. Reconeix que s’ho passa magníficament, igual que en Gerard que explica que no vol que s’acabi el casal. Només quan li parlem de Santes sembla voler que s’acosti el final de juliol.\nDe dormir al pati a anar de campaments\nLa Berta, una altra nena, ens explica que “els monitors renyen una mica però renyen bé” a la qual cosa apareix l’Adriana per dir que “renyen massa però renyen bé”, curiós si més no. Aquesta parella ens sorprèn amb un curios fet: “Abans fèiem boles de sorra però ens embrutàvem, fins que un dia va venir un extraterrestre i ens va renyar i ara ja no en fem”. La Berta sembla més segura de l’afirmació que l’Adriana que assent amb el cap més per compromís. A tot això l’Ernesto ens amenaça amb una d’aquestes “il·legalitzades” boles de sorra i fang mentre la Maria ens admet que li ha agradat molt dormir en tendes de campanya al pati de l’escola tot i que ha passat fred.\nEls més grans de l’Anxaneta, com varis i diversos esplais es troben de campaments en una de les activitats més populars dels casals. Molts són els petits que esperen ansiosos l’edat i l’època en què podran anar a acampar tot i que els més petits es resignen: “Ens quedem aquí, però ells no mengen xíndria i meló com nosaltres”. Abandonem l’Anxaneta havent fet un tour per alguns dels casals, sabent que els nenes i nenes s’ho passen fantàsticament en aquesta mena de continuació lúdica de l’escola i mirant al cel no fos cas que l’extraterrestre baixi a renyar-nos.\nFer esport, una altra de les alternatives\nPer als menuts més esportistes, que somien en convertir-se en futurs Ronaldinhos, Gasols o Barrufets l’activitat física també arriba amb força i es programen casals on tot gira al voltant d’un esport. L’escola dels Maristes Valldemia, no tant sols ofereix un casal d’estiu pels seus alumnes, sinó que també compta amb un campus de bàsquet i amb un altre de futbol. Albert Espigalés, coordinador del de futbol, ens explica que la diferència d’aquest casal amb la resta és que totes les activitats i sortides giren entorn d’aquest esport. A més, ens diu que l’ensenyament que ofereixen no és tant sols pràctic, sinó també teòric, i que un dels plats forts del campus que els nens esperen amb més il·lusió és la visita que cada any fa algun jugador professional. Aquest any els petits han pogut parlar amb el Gerard del Barça.\nEn el terreny esportiu també trobem el campus d’handbol que cada any organitza el Club Joventut. Conviu amb el de bàsquet del Boet en un Eusebi Millán insuficient que a mode de microones torra tot aquell que s’hi està a dins. Els futurs handbolistes són gent privilegiada ja que reben de forma assídua la visita de no poques estrelles d’aquest esport com poden ser Ortega, Barrufet o Amargant. La varietat d’edats és important des de jugadors del club amb ganes de millorar fins a joves valors que amb prou feines se’n recorden que no es pot entrar a l’àrea de porteria.\nPer la seva banda, al campus del Boet, el bàsquet atrau a diversa gent i en una interessant mescla els nens estan dividits en edat i nivell de joc.\nCasals sense barreres\nCom hem vist, l’oferta d’activitats és prou àmplia: casals, campaments, esports... Tot i així, no ens hem d’oblidar de tots aquells nois i noies que, per una raó o altra, no poden fer aquestes activitats en un centre ordinari. Per aquesta raó, l’Esplai Rabadà organitza cada estiu un casal per a nois i noies amb disminució psíquica.\nJa des de bon matí, un autobús porta a tots aquests nois a l’escola de Les Aigües, on es realitza el casal, allà esmorzen, dinen i berenen. Tot plegat serveix per agafar forces per a fer una gran varietat d’activitats, excursions i tallers. Tot i això, els nois ens expliquen que el que més els agrada són les xeringades i les anades a la platja o a la piscina, quan més poden sentir que ja som a l’estiu, i per tant de vacances.\nPel que fa als monitors, dóna la sensació que han d’estar pendents de moltes coses. Alguns han de donar la medicació als nois, altres han de recordar-se de posar els frens a les cadires de rodes, i a l’hora de dinar fins i tot han de donar el menjar triturat a aquells que ho necessiten. Malgrat això, tots coincideixen en que aquesta feina es veu totalment recompensada per l’energia i les ganes de passar-ho bé que aquests nens contagien en tot moment.\nQueda clar, doncs, que a l’Esplai Rabadà no hi ha fronteres ni barreres per tal de fer que tots els participants, ja siguin els més petits com els monitors, gaudeixin de l’estiu al cent per cent.


La instal·lació de 3 repetidors millorarà la recepció de la televisió a l'illa\nDimarts, 17 d'Agost de 2010 10:03\nLa instal·lació de tres repetidors de televisió digital terrestre a l’illa de Formentera començarà de manera imminent, un cop el Consell de Formentera concedeixi la\nllicència d’activitats per a iniciar les obres.\nEn aquests moments, l’Àrea de Noves Tecnologies de Formentera es troba a l’espera de l’anunci per a l’exposició pública del projecte per part de la conselleria d’Innovació i Noves Tecnologies del Govern Balear, i un cop finalitzi el període de publicació al Butlletí Oficial de les Illes Balears, es procedirà a la concessió de la llicència d’activitats.\nLa darrer passa en aquest sentit va ser l’aprovació per unanimitat de la declaració d’interès general dels expedients de la Televisió digital Terrestre a 3 punts de Formentera, el passat 30 de juliol en sessió plenària.\nEl projecte d’instal·lació de 3 repetidors a les zones de Sa Miranda (Sant Francesc), Sa Punta (Sant Ferran) i Es cap de Barbaria, millorarà la recepció de la televisió arreu de l’illa. Les previsions indiquen que les obres d’instal·lació dels nous equipaments tecnològics poden començar al mes de setembre, millorant la cobertura a la majoria de zones d’ombra de Formentera, com són Es Pujols, la Savina i Portossalè i la zona de es Cap de Barbaria.\nLa seva instal·lació a tres punts del territori insular és fruit de la signatura d’un conveni de col·laboració amb la conselleria d’Innovació i Noves Tecnologies del Govern Balear a finals de l’any passat, valorat en 360 mil euros, i que serà subvencionada amb la inversió del Govern Balear i parcialment amb els fons del Plan Avanza, impulsat pel Govern Central.


Etiquetes: Col.legi Terraferma\nEl col·legi Terraferma commemora el 50è aniversari de la seva creació.\nVa iniciar les classes el setembre de 1967, promogut per Fomento de Centros de Enseñanza i un grup de pares i mares de família de Lleida que volien una educació diferent per als seus fills. En aquesta educació diferent, l’atenció personalitzada, l’ensenyament de qualitat i la formació cristiana són elements essencials en el desenvolupament i la vida diària del centre educatiu. La primera Associació de Pares i Amics del col·legi Terraferma data del 7 de març de 1968 i la constituïen, entre d’altres, els matrimonis: Ortigas, Urquía, Pomar, Gilart, Franquet, Céspedes, Serramona, Marrades, Vicens, Farré, Sanmartín, Batalla, Gual i Melcior.\nDes dels inicis, la formació cristiana dels alumnes s’ha encomanat a la Prelatura Personal de l’Opus Dei, malgrat el col·legi, com era voluntat d’aquests primers pares i mares, no és de cap entitat religiosa. Des del 1999 el col·legi Terraferma forma part de la Institució Familiar d’Educació, amb 14 col·legis a Catalunya i Illes Balears. Aquest curs 2016/17 es graduarà la Promoció quaranta-tres. Terraferma compta amb uns 3.000 alumni.\nDes del 1967 han estat diversos els directors de Terraferma, des de José Mª Ortigas Gay, fins a Jordi Ferraz Costafreda, director actual des del 2008 i primer director Alumni del Col·legi. I el més important, han estat i són 50 anys compartint sommis i reptes amb les famílies.\nMoisés Sobrino Motis Col·legi Terraferma Consell Escolar Municipal 2014 Sant Jordi Col.legi